My pa verjaar vandag! | MaanKind
My pa verjaar vandag!	18
SleutelwoordeSlakkelak, vadersdag	Al is hy nou in die Hemel waaraan hy geglo het, verjaar hy steeds, want sy kinders onthou hom met liefde, en my ma bak sekerlik ietsie daar in haar kombuisie in die aftreeoord.
Sus Magda sê: My pa sou vandag 87 jaar oud gewees het. In die laaste jare van sy lewe, was daar drie dinge wat hy graag wou bereik. Hy wou 80 jaar oud word, 50 jaar getroud wees en wou graag ‘n agterkleinkind hê. Deur die genade en teen ons menslike verwagting, het hy dit alles beleef. Sy gesin was sy trots, sy alles. Ek mis hom vandag, en is ook diep dankbaar dat hý my pa was, anders was ek nie ék nie.
Self het ek verlede jaar op Vadersdag oor hom geskryf, so vandag plak ek die teks wat sus Slakkelak geskryf het. (Ek plak dit, omdat ek dit graag in my eie argiewe ook wil hou, en as jy wil weet wie is MaanKind, Slakkelak en Amipatat en waar kom ons vandaan, lees verder – en dankie Kobie vir jou kallertjie waarmee ek kan ploeg)
‘n Paar keer het Pa ons groot laat skrik. ‘n Paar keer was hy só siek in die hospitaal dat die dokters gesê het ons moet kom groet. Hy sê hy was bewus van elkeen wat kom groet het en kon onthou wat elkeen gesê het. Hy het versoek watter dominee sy begrafnisdiens moes lei, wat gelees moet word en wat gesing moes word. Sy plekkie in Krokodilrivier se begraafplaas buite Brits was lank reeds bespreek en betaal. Maar hy het geen plan gehad om te gaan nie, hy het geweet dat dit nie sy tyd was nie het hy ons later gesê, hy was net baie siek. En buitendien, hy beplan nie om in die hospitaal dood te gaan nie. Want sy tagtigste verjaardag en hulle Goue Bruilof moes nog kom… Dit was sy grootste, grootste wens.
18 thoughts on “My pa verjaar vandag!”	Terug pieng: Die reuk van rook | MaanKind
Joyce Pretorius said:	6 Januarie, 2013 om 1:50 nm	Wat kan ek se.? “Dit is als so opreg en volmaak. Ag weet jul! dit wil nie reen nie, maar die oe het altyd nie genoeg druppels vir so n opregte man, pa, skoonpa, oupa, grootoupatjie, die agter grootoupatjie, broer, neef, klein neef,swaar, oom ag so kan mens aan gaan maar hy was net een woord “WONDERLIK” Ag onveskrywelike mens. Lekker dag en sterkte vir jul almal
MaanKind said:	6 Januarie, 2013 om 2:02 nm	Dankie, Joyce.
Son said:	22 Junie, 2012 om 2:43 nm	Dis ;n vreeslike mooi inskrywing MaanKInd (en Slakkelak) 🙂
MaanKind said:	22 Junie, 2012 om 2:44 nm	Alle eer kom Slakkelak toe!
Stel said:	20 Junie, 2012 om 8:28 vm	O, hoe mooi is dit!
En vandag is dit my pa se verjaardag in die hemel.
MaanKind said:	20 Junie, 2012 om 9:19 vm	Veels geluk! Hy vier, op ‘n manier wat vir hom vier is, jy sal weet hoe! En hy is fiks en gesond, soos toe hy 30 was… Op sy prime!
Kameel said:	18 Junie, 2012 om 7:00 nm	Dit is vir my die mooiste mooi om sulke pragtige herinneringe van ‘n mens se pa te hê. Dit is nie meer die norm nie… daardie mans het ruggraat gehad.
Gardiol said:	18 Junie, 2012 om 1:45 nm	My en Thabo Mbeki se b/day ook vandag 🙂 Ek hoop om so ‘n mooi lewe soos jou Pa s’n te he!
MaanKind said:	18 Junie, 2012 om 1:48 nm	Geluk dan Gardiol! Mag jy jouself die beste gun hierdie jaar, en die beste mens wees wat jy kan. Jy blog gans te min.
murphy said:	18 Junie, 2012 om 12:52 nm	Mans van hierdie kaliber word al hoe skaarser.
MaanKind said:	18 Junie, 2012 om 1:14 nm	Dis waar. Dis eintlik tragies dat ons so beskermend grootgeword het, dat ons gedink het dis maar die norm.Pa’s is so. En ek sien hom nou eers regtig vir wie en wat hy was.
murphy said:	18 Junie, 2012 om 1:31 nm	Janee, daar is ‘n paar van ons wat dit maar ander ervaar het. Julle is baie gelukkig! Ek kyk nou so na hom en ek weet presies hoe hy was.
MaanKind said:	18 Junie, 2012 om 1:33 nm	Dis vandag vir my veel anders as ander jare. Miskien omdat ons nou baie meer daaroor gepraat het.
murphy said:	18 Junie, 2012 om 1:38 nm	Trisa, en ek is oortuig daarvan hoe ouer ‘n mens word, hoe meer het ‘n mens ook deernis met dit waarvoor jy geem simpatie gehad het toe jy jonger was nie. Ek is vandag bereid om dinge te vergewe wat ek glad nie was in my 20’s nie, teenoor my pa.
Dirkie said:	18 Junie, 2012 om 11:38 vm	Het daar by jou sus se blog gelees, en bevesig net weer – dit is pragtig. Die riempie sny/vashou – was die toets by my skoonpa of die aanstaande skoondogter die velletjie regvashou -reguit en eweredige spanning …nee wat dit is maar ‘n bogger daai riempie storie!
MaanKind said:	18 Junie, 2012 om 11:40 vm	Ek kon nooit stilstaan vir daardie bleddie riempie nie!
Dirkie said:	18 Junie, 2012 om 11:44 vm	Ha Ha …lekker lag ek nou ….. alles begin mos kriewel !!!